

Οϊ9ΐυΤΓ^#ΐ9πβς) 6γ 
νΑΚνΑΡΑΖΑΟΗΛ 
ϋβΐβ: 2018.08.0(η4:12:46 
ΕΕ5Τ 
Ρθ35θπ: δίβΠθο ΡϋΡ 
(βΓη6β()<1βύ) | 

ΙοοΒίΐοη: Αϋτβ|5, ΕΙΙίπϊΚο 
Τ γρο0Γ3ίίο 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


40607 


7 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3240 


ΑΠΟΦΑΣΕΙΣ 

Αριθμ. 2/58493/ΔΠΓΚ 

Οικονομική και Διοικητική Ταξινόμηση του Κρα¬ 
τικού Προϋπολογισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 2 και 3 του άρθρου 55 και των 
παρ. 3 και 5 του άρθρου 156 του ν. 4270/2014 «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011/85/ΕΕ) - δημόσιο λογιστικό και άλλες 
διατάξεις» (ΑΊ43). 

2. Το π.δ. 54/2018 «Ορισμός του περιεχομένου και του 
χρόνου έναρξηςτηςεφαρμογήςτου Λογιστικού Πλαισί¬ 
ου της Γενικής Κυβέρνησης» (ΑΊ 03). 

3. Το π.δ. 80/2016 «Ανάληψη υποχρεώσεων από τους 
διατάκτες» (ΑΊ45). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΑΊ 16). 

5. Τηναριθ. Υ29/8.10.2015 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη» (Β'2168). 

6. Την ανάγκη ορθής διάρθρωσης και αναλυτικής τα¬ 
ξινόμησης των εσόδων και των εξόδων του κρατικού 
προϋπολογισμού, προκειμένου να γίνεται πλήρης και 
περιεκτική απεικόνιση του συνόλου των εσόδων και 
των εξόδων, σύμφωνα με τα διεθνή πρότυπα και να 
εξασφαλίζεται το απαιτούμενο επίπεδο ανάλυσης και 
συγκέντρωσης των πληροφοριών. 

7. Τογεγονόςότι απότηνπαρούσα απόφαση δενπρο- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Α. Οικονομική Ταξινόμηση - Ομάδες Λογαριασμών και 
μείζονες κατηγορίες εσόδων και εξόδων του Κρατικού 
Προϋπολογισμού 

1. Τα έσοδα και τα έξοδα του κρατικού προϋπολο¬ 
γισμού, συμπεριλαμβανομένων των αγορών και των 
πωλήσεων παγίων περιουσιακών στοιχείων, των τιμαλ¬ 
φών, καθώς και των χρηματοοικονομικών συναλλαγών, 
παρακολουθούνται σύμφωνα με την οικονομική ταξι¬ 
νόμηση, όπως έχει καθοριστεί με τα άρθρα 4 και 12 του 
π.δ. 54/2018 (ΑΊ 03). 


2. Ο πρώτος βαθμός ανάλυσης της οικονομικής τα¬ 
ξινόμησης δηλώνει την ομάδα λογαριασμών και ανα¬ 
πτύσσεται σε ένα (1) ψηφίο. Από το σύνολο των ομάδων 
λογαριασμών, όπως αυτές καθορίζονται στο άρθρο 4 
του π.δ. 54/2018, για τις ανάγκες κατάρτισης, εκτέλεσης 
και παρακολούθησης του Κρατικού Προϋπολογισμού 
χρησιμοποιούνται οι κάτωθι ομάδες λογαριασμών: 

Ομάδα 1 «Έσοδα» 

Ομάδα 2 «Δαπάνες» 

Ομάδα 3 «Ενσώματα πάγια, άυλα πάγια και αποθέματα 
(αγορές - πωλήσεις)» 

Ομάδα 4 «Χρηματοοικονομικά περιουσιακά στοιχεία 
(αγορές - πωλήσεις)» 

Ομάδα 5 «Χρηματοοικονομικές υποχρεώσεις (εισροές 
- εκροές)». 

3. Ο δεύτερος βαθμός ανάλυσης της οικονομικής τα¬ 
ξινόμησης δηλώνει τις μείζονες κατηγορίες εσόδων και 
εξόδων του Κρατικού Προϋπολογισμού και αναπτύσ¬ 
σεται σε ένα (1) ψηφίο. Από το σύνολο των μειζόνων 
κατηγοριών εσόδων και εξόδων, όπως αυτές καθορίζο¬ 
νται στο άρθρο 12 του π.δ. 54/2018, για τις ανάγκες κα¬ 
τάρτισης, εκτέλεσης και παρακολούθησης του Κρατικού 
Προϋπολογισμού χρησιμοποιούνται οι κάτωθι: 

α) Έσοδα προϋπολογισμού 

11 Φόροι 

12 Κοινωνικές εισφορές 

13 Μεταβιβάσεις 

14 Πωλήσεις αγαθών και υπηρεσιών 

15 Λοιπά τρέχοντα έσοδα 

31 Πωλήσεις παγίων περιουσιακών στοιχείων 
33 Πωλήσεις τιμαλφών 
β) Έξοδα προϋπολογισμού 

21 Παροχές σε εργαζόμενους 

22 Κοινωνικές παροχές 

23 Μεταβιβάσεις 

24 Αγορές αγαθών και υπηρεσιών 

25 Επιδοτήσεις 
26Τόκοι 

27 Λοιπές δαπάνες 

29 Πιστώσεις υπό κατανομή 

31 Αγορές παγίων περιουσιακών στοιχείων 

33 Αγορές τιμαλφών 

γ) Έσοδα προϋπολογισμού χρηματοοικονομικών συ¬ 
ναλλαγών από: 

41 Ειδικά τραβηκτικά δικαιώματα (508$) 

43 Πωλήσεις χρεωστικών τίτλων 

44 Χορηγηθέντα δάνεια 

45 Πωλήσεις συμμετοχικών τίτλων και μεριδίων επεν¬ 
δυτικών κεφαλαίων 

49 Προκαταβολές και λοιπές απαιτήσεις 

51 Ειδικά τραβηκτικά δικαιώματα (δϋΚε) 

52 Υποχρεώσεις από νόμισμα και καταθέσεις 

53 Χρεωστικούς τίτλους (υποχρεώσεις) 

54 Δάνεια 

57 Χρηματοοικονομικά παράγωγα 

59 Ληφθείσες προκαταβολές και λοιπές υποχρεώσεις 
(εισπράξεις υπέρ τρίτων) 

δ) Έξοδα προϋπολογισμού χρηματοοικονομικών συ¬ 
ναλλαγών για: 

41 Ειδικά τραβηκτικά δικαιώματα (δϋΚε) 

43 Αγορές χρεωστικών τίτλων 

44 Χορηγήσεις δανείων 

45 Αγορές συμμετοχικών τίτλων και μεριδίων επενδυ¬ 
τικών κεφαλαίων 

49 Προκαταβολές και λοιπές απαιτήσεις 

51 Ειδικά τραβηκτικά δικαιώματα (δϋΚε) 

52 Υποχρεώσεις από νόμισμα και καταθέσεις 

53 Χρεωστικούς τίτλους 

54 Δάνεια 

57 Χρηματοοικονομικά παράγωγα 

59 Ληφθείσες προκαταβολές και λοιπές υποχρεώσεις 
(εισπράξεις υπέρ τρίτων). 

4. Η μείζονα κατηγορία εξόδων 29 «Πιστώσεις υπό 
κατανομή» περιλαμβάνει πιστώσεις οι οποίες κατά τη 
διάρκεια εκτέλεσης του Κρατικού Προϋπολογισμού εξει¬ 
δικεύονται και κατανέμονται στις υπόλοιπες μείζονες 
κατηγορίες εξόδων, ανάλογα με τη φύση και το είδος 
της δαπάνης. 

Β. Αναλυτική Οικονομική Ταξινόμηση εσόδων και εξό¬ 
δων του Κρατικού Προϋπολογισμού 

1. Η αναλυτική οικονομική ταξινόμηση εσόδων και 
εξόδων του Κρατικού Προϋπολογισμού ακολουθεί τα 
πρότυπα του Ευρωπαϊκού Συστήματος Λογαριασμών 
(Ε5Α) και συμπληρωματικά του συστήματος Χρηματοοι¬ 
κονομικής Στατιστικής Κυβερνήσεων (0Ε5). Για την ταξι¬ 
νόμηση των εσόδων και εξόδων ακολουθούνται οι ορι¬ 
σμοί και οι αρχές που δίνονται για τους λογαριασμούς, 
μέχρι και τον τέταρτο βαθμό, στα παραρτήματα 5 και 6 
του π.δ. 54/2018 αντίστοιχα. Η αναλυτική οικονομική 
ταξινόμηση αντανακλά τη φύση των λογαριασμών και 
το απαιτούμενο επίπεδο ανάλυσης και συγκέντρωσης 
των πληροφοριών και αποτελεί τη βάση σύνταξης των 
δημοσιονομικών αναφορών. 

2. Η οικονομική ταξινόμηση εσόδων και εξόδων του 
Κρατικού Προϋπολογισμού αναπτύσσεται σε έξι (6) συ¬ 
νολικά βαθμούς ανάλυσης. Οι βαθμοί οικονομικής ταξι¬ 
νόμησης από τον πρώτο έως και τον τέταρτο βαθμό της 
καθορίζονται στο π.δ. 54/2018.0 πρώτος, ο δεύτερος και 
ο τρίτος βαθμός της οικονομικής ταξινόμησης έχουν από 
ένα (1) ψηφίο, ενώ ο τέταρτος βαθμός έχει (2) ψηφία. 

Προκειμένου να καλυφθούν επαρκώς οι ανάγκες 
πληροφόρησης και ορθής αποτύπωσης των εσόδων 
και εξόδων του Κρατικού Προϋπολογισμού, οι λογαρια¬ 


σμοί αναλύονται περαιτέρω σε πέμπτο και έκτο βαθμό 
οικονομικής ταξινόμησης, οι οποίοι καθορίζονται στο 
Παράρτημα Α της παρούσης. Ο πέμπτος βαθμός ανα¬ 
πτύσσεται σε δύο (2) ψηφία (από 01 έως και 89), ενώ ο 
έκτος βαθμός σε τρία (3) ψηφία (από 001 έως και 899). 

3. Για την κατάρτιση, εκτέλεση και παρακολούθηση 
του Κρατικού Προϋπολογισμού χρησιμοποιείται ο τελευ¬ 
ταίος βαθμός ανάλυσης (έκτος βαθμός). Οι συναλλαγές 
του Κρατικού Προϋπολογισμού καταγράφονται ανά¬ 
λογα με τη φύση τους στον σχετικό λογαριασμό, στον 
τελευταίο αυτό βαθμό ανάλυσης και χαρακτηρίζονται 
ανάλογα με τη μείζονα κατηγορία που καταγράφονται 
ως συναλλαγές μη χρηματοοικονομικού ή χρηματοοι¬ 
κονομικού χαρακτήρα. 

4. Η οικονομική ταξινόμηση του κρατικού προϋπο¬ 
λογισμού είναι ενιαία για τον Τακτικό Προϋπολογισμό 
και τον Προϋπολογισμό Δημοσίων Επενδύσεων (ΠΔΕ). 

5. Πιστώσειςγιατην εξόφληση απλήρωτων υποχρεώ¬ 
σεων προηγούμενων οικονομικών ετών προβλέπονται 
στους αναλυτικούς ελαχιστοβάθμιους λογαριασμούς 
ανάλογα με τη φύση της δαπάνης που αυτές αφορούν. Οι 
εν λόγω υποχρεώσεις εξοφλούνται κατά προτεραιότητα 
σε βάρος των πιστώσεων που έχουν εγγράφει στους συ¬ 
γκεκριμένους ελαχιστοβάθμιους λογαριασμούς. 

6. Η βεβαίωση και η είσπραξη εσόδων πραγματοποι¬ 
είται στον ελαχιστοβάθμιο λογαριασμό, με κριτήριο τη 
φύση των συναλλαγών που αφορούν και οι επιστρο¬ 
φές εσόδων εμφανίζονται μειωτικές των εσόδων στο 
λογαριασμό που αφορούν. Δεν υφίσταται διάκριση 
σε εισπράξεις εσόδων τρέχοντος έτους και εισπράξεις 
παρελθόντων οικονομικών ετών. Οι εισπράξεις εγγρά- 
φονται στο σχετικό λογαριασμό εσόδων που αφορούν, 
ανεξάρτητα από το έτος στο οποίο αναφέρονται. Δεν 
υφίσταται ρητή διάκριση μεταξύ άμεσων και έμμεσων 
φόρων. Οι έμμεσοι φόροι αναλύονται στους τριτοβάθμι¬ 
ους λογαριασμούς 111 έως και 114 και οι άμεσοι φόροι 
στους 115,116 και 119. 

7. Η αναλυτική οικονομική ταξινόμηση εσόδων και 
εξόδων του Κρατικού Προϋπολογισμού, ως και τον 
έκτο βαθμό ανάλυσης, αναπτύσσεται σύμφωνα με το 
Παράρτημα Α της παρούσης, όπου παρατίθεται ενδει¬ 
κτική αντιστοίχιση των αναλυτικών λογαριασμών με 
τους παλαιούς Κωδικούς Αριθμούς Εσόδων και Εξόδων 
(Κ.Α.Ε.) του Κρατικού Προϋπολογισμού. Οι πιστώσεις 
καταγράφονται στον ελαχιστοβάθμιο λογαριασμό της 
αναλυτικής οικονομικής ταξινόμησης με κριτήριο τη 
φύση της συναλλαγής. Η ταξινόμηση αυτή δύναται να 
μεταβάλλεται μετην προσθήκη ή τροποποίηση λογαρια¬ 
σμών στον πέμπτο και έκτο βαθμό εσόδων ή εξόδων, με 
κριτήριο τη φύση της συναλλαγής και σε συμφωνία με 
το ενιαίο σχέδιο λογαριασμών της Γενικής Κυβέρνησης. 

Γ. Διοικητική ταξινόμηση του Κρατικού Προϋπολογι¬ 
σμού 

1. Η διοικητική ταξινόμηση αντανακλά την οργανωτι¬ 
κή και ιεραρχική δομή των φορέων της Κεντρικής Διοί¬ 
κησης, ενώ καλύπτει επιπλέον συγκεκριμένες ανάγκες 
πληροφόρησης. Η διοικητική ταξινόμηση είναι ενιαία 
γιατονΤακτικό Προϋπολογισμό και τον ΠΔΕ. 

2. Η διοικητική ταξινόμηση αναπτύσσεται σε τρία 
επίπεδα πληροφοριών, τα οποία και αντιπροσωπεύουν 
τον κάθε Ειδικό Φορέα του Κρατικού Προϋπολογισμού, 
ενώ το πρώτο επίπεδο αντιπροσωπεύει τον Φορέα της 
Κεντρικής Διοίκησης. Η διοικητική ταξινόμηση αναπτύσ¬ 
σεται συνολικά σε δεκατέσσερα (14) ψηφία, με τη μορφή 
ΧΧΧΧ-ΧΧΧ-ΧΧΧΧΧΧΧ, ως εξής: 

α) Πρώτο επίπεδο πληροφοριών το οποίο αποτελείται 
από τέσσερα (4) ψηφία (ΧΧΧΧ). Το επίπεδο αυτό αντι¬ 
προσωπεύει το σύνολο των υπη ρεσιών κάθε φορέα. Το 
πρώτο ψηφίο χαρακτηρίζει τον υποτομέα της Γενικής 
Κυβέρνησης, με τον αριθμό «1» να προσδιορίζει την Κε¬ 
ντρική Διοίκηση. Η Βουλή των Ελλήνων, η Προεδρία της 
Δημοκρατίας και τα Υπουργεία χαρακτηρίζονται με τα 
ψηφία 1ΧΧΧ, ενώ οι Αποκεντρωμένες Διοικήσεις χαρα¬ 
κτηρίζονται με τα ψηφία 19ΧΧ. 

β) Δεύτερο επίπεδο πληροφοριών το οποίο αποτε- 
λείται από τρία (3) ψηφία (XXX). Το επίπεδο αυτό αντι¬ 
προσωπεύει: 

αα) το γραφείο του Προέδρου της Δημοκρατίας, τα 
γραφεία του Προέδρου, των Κοινοβουλευτικών ομάδων 
και Αντιπροέδρων της Βουλής των Ελλήνων, τα γραφεία 
της πολιτικής ηγεσίας των Υπουργείων, δηλαδή τα γρα¬ 
φεία Υπουργών, Αναπληρωτών Υπουργών, Υφυπουργών, 
Γενικών και Ειδικών Γραμματέων και Αναπληρωτών Γενι¬ 
κών Γραμματέων, τα γραφεία Συντονιστών των Αποκε¬ 
ντρωμένων Διοικήσεων, κ.λπ. που χαρακτηρίζονται με 
τα ψηφία 1XX (101 ως και 199), 
ββ) τις Γενικές και Ειδικές Γραμματείες ή τις αντίστοιχου 
ιεραρχικού επιπέδου υπηρεσίες των Υπουργείων, της 
Προεδρίας της Δημοκρατίας και της Βουλής των Ελλή¬ 
νων, που χαρακτηρίζονται μετά ψηφία 2ΧΧ και 3ΧΧ (201 
ως και 399), 

γγ) τις αυτοτελείς υπηρεσίες με δική τους οργανωτική 
δομή, που υπάγονται απευθείας στον Υπουργό/Αναπλη- 
ρωτή Υπουργό/Υφυπουργό και χαρακτηρίζονται με τα 
ψηφία 4ΧΧ (401 ως και 499), 
δδ) τις λοιπές αυτοτελείς μονάδες των Υπουργείων / 
των Αποκεντρωμένων Διοικήσεων που υπάγονται οργα¬ 
νωτικά στον Υπουργό/Αναπληρωτή Υπουργό/Υφυπουρ- 
γό ή στο Συντονιστή της Αποκεντρωμένης Διοίκησης 
ή λειτουργούν στο Υπουργείο/στην Αποκεντρωμένη 
Διοίκηση και χαρακτηρίζονται με τα ψηφία 5ΧΧ (501 ως 
και 599), 

εε) τις λοιπές υπηρεσίες που δεν υπάγονται στον 
Υπουργό και των οποίων οι δαπάνες καλύπτονται από 
τους προϋπολογισμούς των Υπουργείων και χαρακτηρί¬ 
ζονται με τα ψηφία 6ΧΧ (601 ως και 699), 
στστ) τις πιστώσεις για δαπάνες ειδικού χαρακτήρα 
που χαρακτηρίζονται με τα ψηφία 7ΧΧ (701 ως και 799), 
όπως είναι οι δαπάνες μεταναστευτικών ροών (701 ως 
και 709), οι Γενικές Κρατικές Δαπάνες του Υπουργεί¬ 
ου Οικονομικών (711) και οι πιστώσεις για Κρατικές 
Προμήθειες των Υπουργείων που μεταφέρονται κατά 
τη διάρκεια του οικονομικού έτους και πληρώνονται 
από τον προϋπολογισμό του Υπουργείου Οικονομίας 
και Ανάπτυξης στο πλαίσιο του Ενιαίου Προγράμματος 
Προμηθειών (799), 


ζζ) τις δαπάνες των Ανεξάρτητων Διοικητικών Αρ¬ 
χών που καλύπτονται από τους προϋπολογισμούς των 
Υπουργείων και χαρακτηρίζονται με τα ψηφία 8ΧΧ (801 
ως και 899), 

ηη) τις δαπάνες νομικών προσώπων που βαρύνουν τις 
πιστώσεις των προϋπολογισμών των Υπουργείων (εκτός 
επιχορήγησης) και χαρακτηρίζονται με τα ψηφία 9ΧΧ 
(901 ως και 998), καθώς και τις πιστώσεις των Γενικών 
Διευθύνσεων στις περιπτώσεις που δεν υπάρχει υπερ¬ 
κείμενη Γενική ή Ειδική Γραμματεία (999). 

γ) Τρίτο επίπεδο πληροφοριών το οποίο αποτελείται 
από συνολικά εφτά (7) ψηφία (ΧΧΧΧΧΧΧ) που αντιπρο¬ 
σωπεύουν τρία διοικητικά επίπεδα. 

αα) Τα πρώτα δύο (2) ψηφία χαρακτηρίζουν τις Γενικές 
Διευθύνσεις ή τις αντίστοιχου διοικητικού επιπέδου υπη¬ 
ρεσίες (01 ως και 98).Τα ψηφία 00 δεν χαρακτηρίζουν συ¬ 
γκεκριμένη Γενική Διεύθυνση ή αντίστοιχου διοικητικού 
επιπέδου υπηρεσία. Τα ψηφία 99 χρησιμοποιούνται σε 
περιπτώσεις Διευθύνσεων, Αυτοτελών μονάδων ή Ειδι¬ 
κών Υπηρεσιών κ.λπ. που δεν υπάγονται σε υπερκείμενη 
Γενική Διεύθυνση ή αντίστοιχου διοικητικού επιπέδου 
υπηρεσία.Τα ψηφία 79 χρησιμοποιούνται για τις Κρατικές 
Προμήθειες των Υπουργείων που μεταφέρονται κατά τη 
διάρκεια του οικονομικού έτους και πληρώνονται από τον 
προϋπολογισμό του Υπουργείου Οικονομίας και Ανάπτυ¬ 
ξης στο πλαίσιο του Ενιαίου Προγράμματος Προμηθειών. 

ββ) Τα επόμενα τρία (3) ψηφία, τρίτο ως και πέμπτο, 
χαρακτηρίζουν τις Διευθύνσεις ή τις αντίστοιχου διοικη¬ 
τικού επιπέδου υπηρεσίες (001 ως και 998). Ειδικά όσον 
αφορά τις Κρατικές Προμήθειες τα ψηφία αυτά χαρα¬ 
κτηρίζουν τα Υπουργεία. Όσον αφορά περιφερειακές 
υπηρεσίες του Υπουργείου Παιδείας, Έρευνας και Θρη¬ 
σκευμάτων, του Υπουργείου Οικονομικών (ΔΥΕΕ στους 
νομούς και τις νομαρχίες) και της Ανεξάρτητης Αρχής 
Δημοσίων Εσόδων (ΔΟΥ και Τελωνεία), τα συγκεκριμέ¬ 
να ψηφία χαρακτηρίζουν τις ανωτέρω περιφερειακές 
υπηρεσίες σε επίπεδο νομών - νομαρχιών. Τα ψηφία 999 
χρησιμοποιούνται σε περιπτώσεις τμημάτων κ.λπ. που 
δεν υπάγονται σε υπερκείμενη Διεύθυνση ή αντίστοιχου 
διοικητικού επιπέδου υπηρεσία. 

γγ) Τα τελευταία δύο (2) ψηφία, έκτο και έβδομο, χα¬ 
ρακτηρίζουν τα τμήματα ή και λοιπές οργανωτικές μο¬ 
νάδες αντίστοιχου επιπέδου και ειδικά όσον αφορά τις 
Κρατικές Προμήθειεςχαρακτηρίζουν διακριτούς τομείς 
σύνθετων Υπουργείων. 

3. Η διοικητική ταξινόμηση ανά φορέα Κεντρικής Διοί¬ 
κησης καθορίζεται σύμφωνα με το Παράρτημα Β. 

Δ. Κατανομή αναλυτικών πιστώσεων 
1. Στον ετήσιο Κρατικό Προϋπολογισμό οι πιστώσεις 
εγγράφονται κατά μείζονα κατηγορία, ήτοι στο δεύτερο 
βαθμό της οικονομικής ταξινόμησης, σε επίπεδο φορέα 
και ειδικού φορέα, ήτοι ως και το τρίτο επίπεδο πληρο¬ 
φοριών της διοικητικής ταξινόμησης. Η διαδικασία και 
οι προθεσμίες για την κατανομή των πιστώσεων αυτών 
σε αναλυτικό επίπεδο καθορίζονται ως εξής: 

α)Τα ανώτατα δεσμευτικά όρια δαπανών, ανά φορέα και 
ειδικό φορέα της Κεντρικής Διοίκησης και κατά μείζονες 
κατηγορίες εξόδων, του ψηφισμένου Κρατικού Προϋπολο¬ 
γισμού, κατανέμονται στους επιμέρους ελαχιστοβάθμιους 

αναλυτικούς λογαριασμούς εξόδων του προϋπολογισμού 
της οικείας μείζονος κατηγορίας εκάστου φορέα και ειδι¬ 
κού φορέα, με απόφαση του αρμόδιου Διατάκτη. 

β) Οι αποφάσεις κατανομής των αναλυτικών πιστώ¬ 
σεων εκδίδονται υποχρεωτικά πριν από την έναρξη του 
οικονομικού έτους στο οποίο αναφέρεται ο προϋπολογι¬ 
σμός και ειδικότερα ως τη δεύτερη εργάσιμη μέρα μετά 
την ψήφιση του Κρατικού Προϋπολογισμού. 

γ) Οι αποφάσεις κατανομής των αναλυτικών πιστώ¬ 
σεων κοινοποιούνται στη Διεύθυνση Προϋπολογισμού 
Γενικής Κυβέρνησης και στις αρμόδιες Δημοσιονομικές 
Υπηρεσίες Εποπτείας και Ελέγχου του Γενικού Λογιστηρί¬ 
ου του Κράτους, καθώς και στη Διεύθυνση Υποστήριξης 
Λειτουργίας Πληροφοριακών Συστημάτων Δημοσιονο¬ 
μικού Τομέα του Υπουργείου Οικονομικών και καταχω- 
ρούνται στην ηλεκτρονική πύλη (θ-ροιΤθΙ) του Ολοκλη¬ 
ρωμένου Πληροφοριακού Συστήματος Δημοσιονομικής 
Πολιτικής (ΟΠΣ-ΔΠ) με μέριμνα του οικείου φορέα, πριν 
από την έναρξη του οικονομικού έτους και ειδικότερα 
μέχρι και την τρίτη εργάσιμη μέρα από την ψήφιση του 
Κρατικού Προϋπολογισμού. 

2. Κατά την κατανομή των πιστώσεων διασφαλίζεται 
ότι καλύπτονται κατά προτεραιότητα: 

α) οι υποχρεώσεις για την καταβολή των αποδοχών 
του προσωπικού και η απόδοση των σχετικών εισφορών 
στους οργανισμούς κοινωνικής ασφάλισης, 


β) οι υποχρεώσεις που έχουν αναληφθεί κατά τα προ¬ 
ηγούμενα έτη και παραμένουν ανεξόφλητες, 
γ) οι πολυετείς υποχρεώσεις για τις οποίες έχουν εκδο- 
θεί αποφάσεις έγκρισης κατά τα προηγούμενα έτη, σύμ¬ 
φωνα με τις διατάξεις του άρθρου 67 του ν. 4270/2014, 
κατά το μέρος που βαρύνουν τον προϋπολογισμό του 
συγκεκριμένου έτους, 

δ) οι επιχορηγήσεις των οργανισμών κοινωνικής ασφά¬ 
λισης, των δημόσιων νοσοκομείων και των ΥΠΕ-ΠΕΔΥ, 
ε) οι υποχρεώσεις για δαπάνες κοινωνικής προστασίας, 
στ) οι υποχρεώσεις για δαπάνες ανελαστικού χαρακτή¬ 
ρα που απορρέουν από διατάξεις νόμου ή κανονιστικές 
πράξεις ή συμβάσεις, συμπεριλαμβανομένων και των 
υποχρεωτικών εισφορών σε διεθνείς οργανισμούς. 

Η παρούσα ισχύει για την κατάρτιση και εκτέλεση του 
Κρατικού Προϋπολογισμού του οικονομικού έτους 2019 
και εφεξής, οπότε και παύει να ισχύει η αριθ. 2/81691/ 
ΔΠΓΚ/22.5.2015 (Β'2876) απόφαση του Αναπληρωτή 
Υπουργού Οικονομικών, όπως είχε τροποποιηθεί με τις 
αριθ. 2/88591/ΔΠΓΚ/14.11.2016 (Β'3675) και 2/86777/ 
ΔΠΓΚ/28.11.2017 (Β'4160) όμοιες αποφάσεις, καθώς και 
η αριθμ. 2/50418/0020/17.9.2002 εγκύκλιος (κώδικας 
κατάταξης εσόδων - εξόδων του Κρατικού Προϋπολο¬ 
γισμού) για τους φορείς της Κεντρικής Διοίκησης. 




Τεύχος Β' 3240/07.08.2018 

Παλαιός Κωδικός ΠΔΕ 








Παλαιός Κωδικός 

Τακτικού Π/Υ 

9255 

9258Μ 

9259 


9258Μ 


3242 

3258 

3249, 3259, 3253, 3241, 3245, 3251, 

3252, 3256 


2893 

2894 

2895 

2815, 2327Μ, 9237Μ 

2816 

2821Μ 

2869 

Περιγραφή 

Έκτακτη επιχορήγηση στον Εθνικό Οργανισμό Παροχής Υπηρεσιών 
Υγείας (Ε.Ο.Π.Υ.Υ.) για την εξόφληση ληξιπρόθεσμων οφειλών 
υπηρεσιών υγείας 

Έκτακτη επιχορήγηση στον Ενιαίο Φορέα Κοινωνικής Ασφάλισης 
(Ε.Φ.Κ.Α.) για την εξόφληση ληξιπρόθεσμων οφειλών 

Έκτακτη επιχορήγηση σε λοιπούς Οργανισμούς Κοινωνικής 
Ασφάλισης (Ο.Κ.Α.) για την εξόφληση ληξιπρόθεσμων οφειλών 

Έκτακτη επιχορήγηση σε Οργανισμούς Κοινωνικής Ασφάλισης 
(Ο.Κ.Α.) για την εξόφληση εκκρεμών αιτήσεων συνταξιοδότησης 

Έκτακτη επιχορήγηση στον Ενιαίο Φορέα Κοινωνικής Ασφάλισης 
(Ε.Φ.Κ.Α.) για την εξόφληση εκκρεμών αιτήσεων συνταξιοδότησης 

Αποδόσεις σε Οργανισμούς Κοινωνικής Ασφάλισης (Ο.Κ.Α.) 

Απόδοση στον Ενιαίο Φορέα Κοινωνικής Ασφάλισης (Ε.Φ.Κ.Α.) από 
φόρο καπνοβιομηχανικών προϊόντων 

Απόδοση στο Ναυτικό Απομαχικό Ταμείο (Ν.Α.Τ.) ποσοστού 5% 
στις εισπράξεις από φαρικά τέλη 

Λοιπές αποδόσεις σε Οργανισμούς Κοινωνικής Ασφάλισης (Ο.Κ.Α.) 

Μεταβιβάσεις σε λοιπά νομικά πρόσωπα 

Επιχορηγήσεις σε λοιπά νομικά πρόσωπα για αμοιβές προσωπικού 

Επιχορήγηση στον Ελληνικό Γεωργικό Οργανισμό (ΕΛ.Γ.Ο.) - 
ΔΗΜΗΤΡΑ για αμοιβές προσωπικού 

Επιχορήγηση στα Ανώτατα Εκπαιδευτικά Ιδρύματα (Α.Ε.Ι.) για 
δαπάνες μισθοδοσίας έκτακτου διδακτικού προσωπικού 
Επιχορήγηση στην Ελληνική Στατιστική Αρχή (ΕΛ.ΣΤΑΤ.) για 
αμοιβές προσωπικού 

Επιχορήγηση στο Εθνικό Κέντρο Άμεσης Βοήθειας (Ε.Κ.Α.Β.) για 
δαπάνες αποζημίωσης πρόσθετων αμοιβών, εργασίας 
εξαιρέσιμων ημερών, νυχτερινών ωρών και υπερωριακής 
απασχόλησης του πάσης φύσεως προσωπικού, πλην ιατρικού 
Επιχορήγηση στο Εθνικό Κέντρο Αμεσης Βοήθειας (Ε.Κ.Α.Β.) για 
δαπάνες αποζημίωσης εφημεριών ιατρικού προσωπικού 
Επιχορήγηση στο Ελληνικό Κέντρο Ψυχικής Υγιεινής και Ερευνών 
(Ε.ΚΕ.Ψ.Υ.Ε) για μισθοδοσία ειδικευόμενων ιατρών 

Ειδική επιχορήγηση για κάλυψη δαπανών μισθοδοσίας 

υπαλλήλων που μετατάσσονται ή αποσπώνται, σε λοιπούς φορείς, 

σύμφωνα με τα οριζόμενα στην παρ. 4 του άρθρου 15 του 

Ν.4440/2016, όπως ισχύει 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 31 Ιουλίου 2018 

Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























